ATODLEN 1

Corff Llais y Dinesydd ar gyfer Iechyd a Gofal Cymdeithasol, Cymru
(a gyflwynir gan adran 12(2))
RHAN 1

Statws

Statws
1
1
Nid yw Corff Llais y Dinesydd i’w ystyried yn was nac yn asiant i’r Goron nac ychwaith i’w ystyried yn mwynhau unrhyw statws, imiwnedd na braint sydd gan y Goron.
2
Nid yw eiddo’r Corff i’w ystyried yn eiddo i’r Goron, nac yn eiddo a ddelir ar ei rhan.
RHAN 2

Aelodau

Aelodaeth
2
1
Aelodau Corff Llais y Dinesydd yw—
a
person a benodir gan Weinidogion Cymru yn aelod-gadeirydd iddo,
b
person a benodir gan Weinidogion Cymru yn ddirprwy i’r aelod-gadeirydd,
c
o leiaf 6 ond dim mwy nag 8 person arall a benodir gan Weinidogion Cymru,
d
ei brif weithredwr (gweler paragraff 9), ac
e
pan fo un neu ragor o undebau llafur wedi eu cydnabod gan y Corff, berson a benodir yn aelod cyswllt iddo (gweler paragraff 6).
2
Yn yr Atodlen hon, cyfeirir ar y cyd at yr aelodau a benodir gan Weinidogion Cymru fel “aelodau anweithredol”; ac mae unrhyw gyfeiriad yn yr Atodlen hon at arfer swyddogaeth gan yr aelodau anweithredol yn gyfeiriad at yr aelodau anweithredol yn arfer y swyddogaeth fel pwyllgor o’r Corff.

Anghymhwyso rhag penodiad fel aelod anweithredol
3
Caiff person ei anghymhwyso rhag cael ei benodi’n aelod anweithredol o Gorff Llais y Dinesydd, os yw’r person yn aelod o staff y Corff.

Telerau aelodaeth anweithredol
4
1
Mae aelod anweithredol o Gorff Llais y Dinesydd yn dal swydd am unrhyw gyfnod, ac ar unrhyw delerau ac amodau, a bennir yn nhelerau’r penodiad, ond mae hyn yn ddarostyngedig i is-baragraffau (2) a (4) a pharagraff 5.
2
Ni chaiff cyfnod y swydd a bennir yn nhelerau penodiad aelod anweithredol fod yn hwy na 4 blynedd.
3
Caniateir i berson sydd wedi dal swydd fel aelod anweithredol gael ei ailbenodi’n aelod anweithredol unwaith yn unig (ac mae is-baragraff (2) yn gymwys mewn perthynas â’r penodiad).
4
Caiff aelod anweithredol ymddiswyddo drwy roi hysbysiad ysgrifenedig i Weinidogion Cymru.
5
Caiff Corff Llais y Dinesydd, gyda chymeradwyaeth Gweinidogion Cymru—
a
talu tâl, treuliau a lwfansau i’w aelodau anweithredol;
b
talu pensiynau i bersonau sydd wedi bod yn aelodau anweithredol o’r Corff, neu mewn cysylltiad â phersonau o’r fath, a symiau am ddarparu pensiynau neu tuag at ddarparu pensiynau i bersonau sydd wedi bod yn aelodau anweithredol o’r Corff, neu mewn cysylltiad â phersonau o’r fath.

Diswyddo aelodau anweithredol
5
1
Caiff Gweinidogion Cymru drwy hysbysiad ysgrifenedig i aelod anweithredol o Gorff Llais y Dinesydd ddiswyddo’r person hwnnw os yw Gweinidogion Cymru wedi eu bodloni—
a
bod y person yn anaddas i barhau’n aelod, neu
b
nad yw’r person yn gallu arfer swyddogaethau aelod neu ei fod yn anfodlon gwneud hynny.
2
Caiff Gweinidogion Cymru drwy hysbysiad ysgrifenedig i aelod anweithredol o’r Corff atal y person hwnnw dros dro o’i swydd os yw’n ymddangos iddynt y gall fod sail dros arfer y pŵer yn is-baragraff (1).
3
Mae person yn peidio â bod yn aelod anweithredol o’r Corff os daw’r person yn aelod o staff y Corff.

Penodi’r aelod cyswllt
6
1
Mae is-baragraff (2) yn gymwys pan—
a
bo un neu ragor o undebau llafur wedi eu cydnabod gan Gorff Llais y Dinesydd, a
b
bo swydd yr aelod cyswllt yn wag.
2
Rhaid i’r aelodau anweithredol wahodd pob un o’r undebau llafur a gydnabyddir gan y Corff i enwebu ymgeisydd cymwys i’w benodi’n aelod cyswllt y Corff.
3
Rhaid i’r gwahoddiad bennu’r cyfnod y mae enwebiad i’w wneud ynddo.
4
Rhaid i’r aelodau anweithredol benodi person, o blith yr ymgeiswyr cymwys a enwebir yn ystod y cyfnod a bennir o dan is-baragraff (3), fel aelod cyswllt y Corff.
5
Nid yw person yn ymgeisydd cymwys i’w benodi’n aelod cyswllt y Corff, ond os yw’r person—
a
yn aelod o staff y Corff, a
b
yn aelod o undeb llafur a gydnabyddir gan y Corff.
6
Yn y Rhan hon—
- mae i “cydnabod”, mewn perthynas ag undeb llafur, yr ystyr a roddir i “recognised” gan Ddeddf yr Undebau Llafur a Chysylltiadau Llafur (Cydgrynhoi) 1992 (p. 52);
- mae i “undeb llafur” yr ystyr a roddir i “trade union” gan y Ddeddf honno.

Telerau aelodaeth gyswllt etc.
7
1
Nid yw aelod cyswllt o Gorff Llais y Dinesydd yn gymwys i bleidleisio mewn unrhyw drafodion gan y Corff.
2
Mae aelod cyswllt o’r Corff yn dal swydd am unrhyw gyfnod, ac ar unrhyw delerau ac amodau, a bennir gan yr aelodau anweithredol yn nhelerau’r penodiad, ond mae hyn yn ddarostyngedig i is-baragraffau (3) a (5) a pharagraff 8.
3
Ni chaiff cyfnod y swydd a bennir yn nhelerau penodiad aelod cyswllt fod yn hwy na 4 blynedd.
4
Caniateir i berson sydd wedi dal swydd fel aelod cyswllt gael ei ailbenodi o dan baragraff 6 yn aelod cyswllt (ac mae is-baragraff (3) yn gymwys mewn perthynas â’r penodiad).
5
Caiff aelod cyswllt o’r Corff ymddiswyddo drwy roi hysbysiad ysgrifenedig i’r aelodau anweithredol.
6
Caiff Corff Llais y Dinesydd dalu treuliau i aelod cyswllt.

Anghymhwyso rhag penodiad fel aelod anweithredol
8
1
Caiff yr aelodau anweithredol drwy hysbysiad ysgrifenedig i aelod cyswllt Corff Llais y Dinesydd ddiswyddo’r person hwnnw fel yr aelod cyswllt os ydynt wedi eu bodloni—
a
bod y person yn anaddas i barhau’n aelod, neu
b
nad yw’r person yn gallu arfer swyddogaethau aelod neu ei fod yn anfodlon gwneud hynny.
2
Caiff yr aelodau anweithredol drwy hysbysiad ysgrifenedig i aelod cyswllt y Corff atal y person hwnnw dros dro o’i swydd fel yr aelod cyswllt, os yw’n ymddangos iddynt y gall fod sail dros arfer y pŵer yn is-baragraff (1).
3
Mae aelod cyswllt yn peidio â dal swydd os yw’r aelod yn peidio â bod yn ymgeisydd cymwys i’w benodi’n aelod cyswllt (gweler paragraff 6(5)).
RHAN 3

Staff

Prif weithredwr
9
1
Rhaid i aelodau anweithredol Corff Llais y Dinesydd benodi person yn brif weithredwr iddo.
2
Penodir y prif weithredwr ar unrhyw delerau ac amodau (gan gynnwys telerau ac amodau o ran tâl, lwfansau a phensiwn) a bennir gan yr aelodau anweithredol yn nhelerau’r penodiad.
3
Ni chaniateir gwneud penodiad o dan y paragraff hwn heb gymeradwyaeth Gweinidogion Cymru.

Staff eraill
10
1
Caiff Corff Llais y Dinesydd benodi aelodau eraill o staff, yn ogystal â phrif weithredwr.
2
Penodir aelod o staff o dan y paragraff hwn ar unrhyw delerau ac amodau (gan gynnwys telerau ac amodau o ran tâl, lwfansau a phensiwn) a bennir gan y Corff yn nhelerau’r penodiad.
3
Ni chaiff y Corff gytuno ar delerau ac amodau o ran tâl, lwfansau neu bensiwn heb gymeradwyaeth Gweinidogion Cymru.
RHAN 4

Swyddogaethau Ategol etc.

Pwyllgorau
11
1
Caiff Corff Llais y Dinesydd sefydlu pwyllgorau ac is-bwyllgorau.
2
Caiff pwyllgor neu is-bwyllgor gynnwys personau nad ydynt yn aelodau o’r Corff neu fod â phersonau o’r fath yn unig.
3
Caiff y Corff dalu treuliau a lwfansau i unrhyw berson—
a
sy’n aelod o bwyllgor neu is-bwyllgor a sefydlir o dan y paragraff hwn, a
b
nad yw’n aelod o’r Corff, nac yn aelod o’i staff.

Dirprwyo
12
1
Caiff Corff Llais y Dinesydd drefnu i unrhyw un neu ragor o’i swyddogaethau gael eu harfer gan unrhyw un neu ragor—
a
o’i bwyllgorau,
b
o’i is-bwyllgorau,
c
o’i aelodau, neu
d
o’i staff.
2
Nid yw trefniant o dan is-baragraff (1) yn effeithio ar gyfrifoldeb y Corff am arfer swyddogaeth ddirprwyedig, nac ar ei allu i arfer swyddogaeth ddirprwyedig.

Pwerau atodol
13
1
Caiff Corff Llais y Dinesydd wneud unrhyw beth y bwriedir iddo hwyluso arfer ei swyddogaethau, neu sy’n ffafriol i’w harfer neu’n gysylltiedig â’u harfer.
2
Ond nid yw is-baragraff (1) yn caniatáu i’r Corff fenthyca arian.
RHAN 5

Gweithdrefn etc.

Gweithdrefn
14
1
Rhaid i Gorff Llais y Dinesydd wneud rheolau i reoleiddio ei weithdrefn ei hun (gan gynnwys cworwm).
2
Rhaid i’r Corff wneud rheolau i reoleiddio gweithdrefn ei bwyllgorau a’i is-bwyllgorau (gan gynnwys cworwm).

Dilysrwydd trafodion a gweithredoedd
15
Nid yw’r materion a ganlyn yn effeithio ar ddilysrwydd trafodion a gweithredoedd Corff Llais y Dinesydd (nac ar ddilysrwydd trafodion a gweithredoedd ei bwyllgorau a’i is-bwyllgorau)—
a
unrhyw swydd wag ymhlith aelodaeth y Corff, neu
b
unrhyw ddiffyg o ran penodiad aelod.

Sêl
16
1
Caiff Corff Llais y Dinesydd fod â sêl.
2
Rhaid i’r weithred o osod y sêl gael ei dilysu drwy lofnod—
a
unrhyw aelod o’r Corff, neu
b
unrhyw berson arall sydd wedi ei awdurdodi gan y Corff at y diben hwnnw.

Tystiolaeth
17
Mae dogfen yr honnir ei bod wedi ei gweithredu’n briodol o dan sêl Corff Llais y Dinesydd neu wedi ei llofnodi ar ei ran i’w derbyn yn dystiolaeth ac, oni phrofir i’r gwrthwyneb, i’w chymryd fel pe bai wedi ei gweithredu neu ei llofnodi felly.
RHAN 6

Materion Ariannol

Cyllid
18
Caiff Gweinidogion Cymru wneud taliadau i Gorff Llais y Dinesydd o unrhyw symiau, ac ar unrhyw adegau, ac yn unol ag unrhyw amodau, y mae Gweinidogion Cymru yn meddwl eu bod yn briodol.

Swyddog cyfrifyddu
19
1
Prif weithredwr Corff Llais y Dinesydd yw ei swyddog cyfrifyddu.
2
Mae gan y swyddog cyfrifyddu, mewn perthynas â chyfrifon a chyllid y Corff, y cyfrifoldebau a bennir o bryd i’w gilydd gan Weinidogion Cymru.
3
Ymhlith y cyfrifoldebau y caniateir eu pennu mae—
a
cyfrifoldebau mewn perthynas â llofnodi cyfrifon;
b
cyfrifoldebau am briodoldeb a rheoleidd-dra cyllid y Corff;
c
cyfrifoldebau am ddarbodaeth, effeithlonrwydd ac effeithiolrwydd o ran defnydd y Corff o’i adnoddau;
d
cyfrifoldebau sy’n ddyledus i Weinidogion Cymru, Cynulliad Cenedlaethol Cymru neu ei Bwyllgor Cyfrifon Cyhoeddus.

Cyfrifon
20
1
Rhaid i Gorff Llais y Dinesydd, ar gyfer pob blwyddyn ariannol—
a
cadw cyfrifon priodol a chofnodion priodol mewn perthynas â’r cyfrifon hynny, a
b
llunio datganiad o gyfrifon.
2
Rhaid i bob datganiad o gyfrifon gydymffurfio ag unrhyw gyfarwyddydau a roddir gan Weinidogion Cymru o ran—
a
yr wybodaeth sydd i’w chynnwys ynddo,
b
y modd y mae’r wybodaeth i’w chyflwyno, ac
c
y dulliau a’r egwyddorion y mae’r datganiad i’w lunio yn unol â hwy.
3
Heb fod yn hwyrach na 31 Awst ar ôl diwedd pob blwyddyn ariannol, rhaid i’r Corff gyflwyno ei ddatganiad o gyfrifon i—
a
Gweinidogion Cymru, a
b
Archwilydd Cyffredinol Cymru.

Archwilio
21
1
Mae’r paragraff hwn yn gymwys mewn perthynas â phob datganiad o gyfrifon a gyflwynir i Archwilydd Cyffredinol Cymru gan Gorff Llais y Dinesydd o dan baragraff 20(3)(b).
2
Rhaid i Archwilydd Cyffredinol Cymru archwilio’r datganiad o gyfrifon, ei ardystio ac adrodd arno.
3
Rhaid i Archwilydd Cyffredinol Cymru, cyn diwedd y cyfnod o 4 mis sy’n dechrau â’r diwrnod pan gyflwynir y datganiad o gyfrifon (“y cyfnod o 4 mis”), osod gerbron Cynulliad Cenedlaethol Cymru—
a
copi o’r datganiad ardystiedig a’r adroddiad, neu
b
os nad yw’n rhesymol ymarferol cydymffurfio â pharagraff (a), ddatganiad i’r perwyl hwnnw, y mae rhaid iddo gynnwys rhesymau o ran pam mae hyn yn wir.
4
Pan fo Archwilydd Cyffredinol Cymru wedi gosod datganiad o dan is-baragraff (3)(b) mewn perthynas â datganiad o gyfrifon, rhaid i’r Archwilydd Cyffredinol osod copi o’r datganiad ardystiedig a’r adroddiad gerbron Cynulliad Cenedlaethol Cymru cyn gynted ag y bo’n rhesymol ymarferol ar ôl diwedd y cyfnod o 4 mis.
5
Wrth gydymffurfio ag is-baragraff (2) rhaid i Archwilydd Cyffredinol Cymru, yn benodol, archwilio a aed, ym marn yr Archwilydd Cyffredinol, i’r gwariant y mae’r cyfrifon yn ymwneud ag ef, yn gyfreithlon ac yn unol â’r awdurdod sy’n llywodraethu’r gwariant hwnnw, ac adrodd ar hynny.
RHAN 7

Gofynion Adrodd etc.

Cynllun blynyddol
22
1
Cyn dechrau pob blwyddyn ariannol, rhaid i Gorff Llais y Dinesydd gyhoeddi cynllun sy’n nodi sut y mae’n bwriadu arfer ei swyddogaethau yn ystod y flwyddyn.
2
Rhaid i gynllun o dan y paragraff hwn gynnwys datganiad o amcanion a blaenoriaethau’r Corff am y flwyddyn.
3
Cyn cyhoeddi cynllun o dan y paragraff hwn, rhaid i’r Corff ymgynghori ag unrhyw bersonau y mae’n ystyried eu bod yn briodol ynghylch ei amcanion a blaenoriaethau arfaethedig.

Adroddiadau blynyddol
23
1
Cyn gynted ag y bo’n ymarferol ar ôl diwedd pob blwyddyn ariannol, rhaid i Gorff Llais y Dinesydd gyhoeddi adroddiad (“adroddiad blynyddol”) ar arfer ei swyddogaethau yn ystod y flwyddyn.
2
Rhaid i’r Corff—
a
anfon copi o’i adroddiad blynyddol at Weinidogion Cymru;
b
gosod copi o’i adroddiad blynyddol gerbron Cynulliad Cenedlaethol Cymru.

Darparu gwybodaeth i Weinidogion Cymru
24
Rhaid i Gorff Llais y Dinesydd ddarparu i Weinidogion Cymru unrhyw wybodaeth sy’n ymwneud ag arfer ei swyddogaethau sy’n ofynnol ganddynt o bryd i’w gilydd.
RHAN 8

Dehongli

Dehongli cyffredinol
25
Yn yr Atodlen hon—
- mae i “aelod anweithredol” yr ystyr a roddir gan baragraff 2(2);
- ystyr “blwyddyn ariannol” yw’r cyfnod o 12 mis sy’n dod i ben â 31 Mawrth.
ATODLEN 2

Trosglwyddo Eiddo, Hawliau a Rhwymedigaethau
(a gyflwynir gan adran 23(3))

Cynlluniau trosglwyddo
1
1
Caiff Gweinidogion Cymru, mewn cysylltiad â dileu Cynghorau Iechyd Cymuned, wneud un neu ragor o gynlluniau trosglwyddo.
2
Mae cynllun trosglwyddo yn gynllun sy’n darparu ar gyfer trosglwyddo i Gorff Llais y Dinesydd unrhyw eiddo, hawliau a rhwymedigaethau a grybwyllir yn is-baragraff (3).
3
Mae’r eiddo, yr hawliau a’r rhwymedigaethau yn eiddo ac yn hawliau a gaffaelir, neu’n rhwymedigaethau yr eir iddynt, gan—
a
Gweinidogion Cymru;
b
Bwrdd Iechyd Lleol;
c
ymddiriedolaeth GIG.
4
Ymhlith y pethau y caniateir eu trosglwyddo o dan gynllun trosglwyddo mae—
a
eiddo, hawliau a rhwymedigaethau na ellid eu trosglwyddo fel arall;
b
eiddo a gaffaelir, a hawliau a rhwymedigaethau sy’n codi, ar ôl i’r cynllun gael ei wneud.
5
Caiff cynllun trosglwyddo wneud darpariaeth ganlyniadol, atodol, gysylltiedig, drosiannol neu ddarfodol.
6
Yn rhinwedd is-baragraff (5), caiff cynllun trosglwyddo, er enghraifft—
a
creu hawliau, neu osod rhwymedigaethau, mewn perthynas ag eiddo neu hawliau a drosglwyddir;
b
gwneud darpariaeth ynghylch effaith barhaus pethau a wneir mewn cysylltiad ag unrhyw beth a drosglwyddir;
c
gwneud darpariaeth ynghylch parhad pethau (gan gynnwys achosion cyfreithiol) sydd wrthi’n cael eu gwneud mewn cysylltiad ag unrhyw beth a drosglwyddir;
d
gwneud darpariaeth ar gyfer rhannu perchnogaeth ar eiddo neu ddefnydd o eiddo;
e
gwneud darpariaeth i gyfeiriadau at Lywodraeth Cymru neu Weinidogion Cymru, neu gyfeiriadau at Fwrdd Iechyd Lleol neu ymddiriedolaeth GIG, mewn offeryn neu mewn dogfen arall mewn cysylltiad ag unrhyw beth a drosglwyddir, gael eu trin fel cyfeiriadau at Gorff Llais y Dinesydd;
f
gwneud yr un ddarpariaeth â darpariaeth a wneir gan Reoliadau Trosglwyddo Ymgymeriadau (Diogelu Cyflogaeth) 2006 (O.S. 2006/246), neu ddarpariaeth sy’n debyg i’r ddarpariaeth honno, mewn achos pan na fo’r rheoliadau hynny yn gymwys mewn perthynas â’r trosglwyddiad.
7
Caiff cynllun trosglwyddo ddarparu—
a
ar gyfer ei addasu drwy gytundeb;
b
i addasiadau gael effaith o’r dyddiad y daeth y cynllun yn effeithiol.
8
Rhaid i Weinidogion Cymru osod copi o unrhyw gynllun trosglwyddo gerbron Cynulliad Cenedlaethol Cymru.
9
Yn y paragraff hwn—
a
mae cyfeiriadau at hawliau a rhwymedigaethau yn cynnwys cyfeiriadau at hawliau a rhwymedigaethau sy’n codi mewn perthynas â chontract cyflogaeth;
b
mae cyfeiriadau at drosglwyddo eiddo yn cynnwys cyfeiriadau at roi les.
ATODLEN 3

Mân Ddiwygiadau a Diwygiadau Canlyniadol
(a gyflwynir gan adran 27)
RHAN 1

Diwygiadau a diddymiadau sy’n ymwneud â Rhan 2

Deddf Iechyd a Gofal Cymdeithasol (Iechyd Cymunedol a Safonau) 2003 (p. 43)
1
Mae Rhan 2 o Ddeddf Iechyd a Gofal Cymdeithasol (Iechyd Cymunedol a Safonau) 2003 (safonau mewn perthynas â’r gofal iechyd a ddarperir gan neu ar gyfer cyrff GIG Cymru) wedi ei diwygio fel a ganlyn.
2
Mae adran 45(1) wedi ei diddymu.
3
Yn adran 47 (pŵer i lunio a chyhoeddi safonau mewn perthynas â darparu gofal iechyd), yn is-adran (4), yn lle’r geiriau o “every” hyd at y diwedd rhodder “a Welsh NHS body in discharging a duty under section 12A(1), 20A(1) or 24A(1) of the National Health Service (Wales) Act 2006 (duties to secure quality in the provision of health services).”
4
Yn adran 70 (adolygiadau ac ymchwiliadau sy’n ymwneud â Chymru), yn is-adran (3), yn lle’r geiriau o “arrangements” hyd at y diwedd rhodder “steps taken by a Welsh NHS body for the purpose of discharging a duty under section 12A(1), 20A(1) or 24A(1) of the National Health Service (Wales) Act 2006 (duties to secure quality in the provision of health services).”
RHAN 2

Diwygiadau a diddymiadau sy’n ymwneud â Rhan 4

Deddf Cyrff Cyhoeddus (Derbyn i Gyfarfodydd) 1960 (p. 67)
5
Yn Atodlen 1 i Ddeddf Cyrff Cyhoeddus (Derbyn i Gyfarfodydd) 1960 (cyrff y mae’r Ddeddf yn gymwys iddynt), ym mharagraff 1, ar ôl is-baragraff (bj) mewnosoder—
bja
the Citizen Voice Body for Health and Social Care, Wales;
.

Deddf Iechyd Meddwl 1983 (p. 20)
6
Yn adran 134 o Ddeddf Iechyd Meddwl 1983 (gohebiaeth cleifion)—
a
ar ôl is-adran (3)(ca) mewnosoder—
cb
the Citizen Voice Body for Health and Social Care, Wales;
;
b
yn is-adran (3)(e), hepgorer “, a Community Health Council”.

Deddf Cynghorau Iechyd Cymuned (Mynediad at Wybodaeth) 1988 (p. 24)
7
Mae Deddf Cynghorau Iechyd Cymuned (Mynediad at Wybodaeth) 1988 wedi ei diddymu.

Deddf Rhyddid Gwybodaeth 2000 (p. 36)
8
Yn Atodlen 1 i Ddeddf Rhyddid Gwybodaeth 2000 (awdurdodau cyhoeddus)—
a
yn Rhan 3 (y Gwasanaeth Iechyd Gwladol, Cymru a Lloegr), hepgorer paragraff 41;
b
yn Rhan 6 (cyrff a swyddi cyhoeddus eraill: cyffredinol), ar ôl y cofnod ar gyfer Comisiynydd Plant Cymru mewnosoder—
- The Citizen Voice Body for Health and Social Care, Wales.

Deddf Llywodraeth Cymru 2006 (p. 32)
9
Yn adran 148 o Ddeddf Llywodraeth Cymru 2006 (ystyr “cofnodion cyhoeddus Cymru”), yn is-adran (2), ar ôl paragraff (a) mewnosoder—
aa
the Citizen Voice Body for Health and Social Care, Wales,
.

Deddf Cydraddoldeb 2010 (p. 15)
10
Yn Atodlen 19 i Ddeddf Cydraddoldeb 2010 (awdurdodau cyhoeddus), yn Rhan 2 (awdurdodau Cymreig perthnasol)—
a
o dan y pennawd “National Health Service”—
i
hepgorer y geiriau “A Community Health Council in Wales.”;
ii
hepgorer y geiriau “The Board of Community Health Councils in Wales or Bwrdd Cynghorau Iechyd Cymuned Cymru.”;
b
o dan y pennawd “other public authorities”, ar ôl y cofnod ar gyfer Archwilydd Cyffredinol Cymru mewnosoder—
- The Citizen Voice Body for Health and Social Care, Wales or Corff Llais y Dinesydd ar gyfer Iechyd a Gofal Cymdeithasol, Cymru.

Mesur y Gymraeg (Cymru) 2011 (mccc 1)
11
Yn Atodlen 6 i Fesur y Gymraeg (Cymru) 2011 (cyrff cyhoeddus etc.: safonau), yn y tabl —
a
hepgorer y cofnod ar gyfer Bwrdd Cynghorau Iechyd Cymuned Cymru;
b
hepgorer y cofnod ar gyfer Cynghorau Iechyd Cymuned;
c
o dan y pennawd “Cyffredinol”, ar ôl y cofnod ar gyfer Comisiynydd y Gronfa Gymdeithasol mewnosoder—
Corff Llais y Dinesydd ar gyfer Iechyd a Gofal Cymdeithasol, Cymru (“The Citizen Voice Body for Health and Social Care, Wales”) | Safonau cyflenwi gwasanaethau
Safonau llunio polisi
Safonau gweithredu
Safonau cadw cofnodion
.

Deddf Llesiant Cenedlaethau’r Dyfodol (Cymru) 2015 (dccc 2)
12
Yn adran 32 o Ddeddf Llesiant Cenedlaethau’r Dyfodol (Cymru) 2015 (partneriaid eraill byrddau gwasanaethau cyhoeddus)—
a
hepgorer is-adran (1)(c);
b
ar ôl is-adran (1)(b) mewnosoder—
ba
Corff Llais y Dinesydd ar gyfer Iechyd a Gofal Cymdeithasol, Cymru;
.

Deddf Gwrthderfysgaeth a Diogelwch 2015 (p. 6)
13
Yn Atodlen 6 i Ddeddf Gwrthderfysgaeth a Diogelwch 2015 (awdurdodau penodedig), yn Rhan 1 (Cyffredinol: Cymru a Lloegr), o dan y pennawd “Health and social care”, hepgorer y geiriau “A Community Health Council in Wales.”

Deddf Rheoleiddio ac Arolygu Gofal Cymdeithasol (Cymru) 2016 (dccc 2)
14
Yn adran 177 o Ddeddf Rheoleiddio ac Arolygu Gofal Cymdeithasol (Cymru) 2016 (ystyr awdurdod perthnasol yn Rhan 9 o’r Ddeddf)—
a
hepgorer is-adran (1)(g), a
b
hepgorer is-adran (2)(c).

Deddf yr Economi Ddigidol 2017 (p. 30)
15
Yn Atodlen 4 i Ddeddf yr Economi Ddigidol 2017 (personau penodedig at ddibenion datgelu gwybodaeth i wella cyflenwi gwasanaethau cyhoeddus), yn Rhan 2 (cyrff Cymreig)—
a
ym mharagraff 35, yn lle “A Community Health Council in Wales.” rhodder “The Citizen Voice Body for Health and Social Care, Wales.”;
b
hepgorer paragraff 38.

Rheoliadau Safonau’r Gymraeg (Rhif 7) 2018 (O.S. 2018/441)
16
1
Mae Rheoliadau Safonau’r Gymraeg (Rhif 7) 2018 wedi eu diwygio fel a ganlyn.
2
Yn rheoliad 3(2)(b) yn lle “Cynghorau Iechyd Cymuned a Bwrdd Cynghorau Iechyd Cymuned Cymru sy’n ei gwneud yn ofynnol iddynt” rhodder “Corff Llais y Dinesydd sy’n ei gwneud yn ofynnol iddo”.
3
Yn Atodlen 6—
a
hepgorer y cofnod ar gyfer Bwrdd Cynghorau Iechyd Cymuned Cymru;
b
hepgorer y cofnod ar gyfer Cynghorau Iechyd Cymuned;
c
yn y lle priodol mewnosoder—
- Corff Llais y Dinesydd ar gyfer Iechyd a Gofal Cymdeithasol, Cymru (“the Citizen Voice Body for Health and Social Care, Wales”)
.

Deddf Ombwdsmon Gwasanaethau Cyhoeddus (Cymru) 2019 (dccc 3)
17
1
Mae Deddf Ombwdsmon Gwasanaethau Cyhoeddus (Cymru) 2019 wedi ei diwygio fel a ganlyn.
2
Yn adran 16 (pŵer i ymchwilio i wasanaethau eraill sy’n gysylltiedig ag iechyd), yn y diffiniad o “awdurdod rhestredig perthnasol” yn is-adran (4)—
a
hepgorer paragraff (a);
b
hepgorer paragraff (e);
c
ar ôl paragraff (i) mewnosoder—
ia
Corff Llais y Dinesydd ar gyfer Iechyd a Gofal Cymdeithasol, Cymru;
.
3
Yn Atodlen 3 (awdurdodau rhestredig), o dan y pennawd “Iechyd a gofal cymdeithasol”—
a
hepgorer y geiriau “Bwrdd Cynghorau Iechyd Cymuned Cymru.”;
b
hepgorer y geiriau “Cyngor Iechyd Cymuned.”;
c
ar ôl y cofnod olaf mewnosoder—
- Corff Llais y Dinesydd ar gyfer Iechyd a Gofal Cymdeithasol, Cymru.
RHAN 3

Diwygio Deddf 2006: Gwasanaethau Eirioli Annibynnol

Deddf y Gwasanaeth Iechyd Gwladol (Cymru) 2006 (p. 42)
18
Yn adran 187 o Ddeddf 2006 (dyletswydd Gweinidogion Cymru i drefnu i wasanaethau eirioli annibynnol gael eu darparu)—
a
yn is-adran (2)(ca), ar ôl “health service body” mewnosoder “, family health service provider in Wales, independent provider”;
b
yn is-adran (3), yn y lle priodol, mewnosoder—
- “family health service provider in Wales” has the same meaning as it has in the Public Services Ombudsman (Wales) Act 2019 (see, in particular, section 78 of that Act),”.
.
Atod. 1 para. 1 ddim mewn grym ar y Cydsyniad Brenhinol, gweler a. 29(2)
Atod. 1 para. 2 ddim mewn grym ar y Cydsyniad Brenhinol, gweler a. 29(2)
Atod. 1 para. 3 ddim mewn grym ar y Cydsyniad Brenhinol, gweler a. 29(2)
Atod. 1 para. 4 ddim mewn grym ar y Cydsyniad Brenhinol, gweler a. 29(2)
Atod. 1 para. 5 ddim mewn grym ar y Cydsyniad Brenhinol, gweler a. 29(2)
Atod. 1 para. 6 ddim mewn grym ar y Cydsyniad Brenhinol, gweler a. 29(2)
Atod. 1 para. 7 ddim mewn grym ar y Cydsyniad Brenhinol, gweler a. 29(2)
Atod. 1 para. 8 ddim mewn grym ar y Cydsyniad Brenhinol, gweler a. 29(2)
Atod. 1 para. 9 ddim mewn grym ar y Cydsyniad Brenhinol, gweler a. 29(2)
Atod. 1 para. 10 ddim mewn grym ar y Cydsyniad Brenhinol, gweler a. 29(2)
Atod. 1 para. 11 ddim mewn grym ar y Cydsyniad Brenhinol, gweler a. 29(2)
Atod. 1 para. 12 ddim mewn grym ar y Cydsyniad Brenhinol, gweler a. 29(2)
Atod. 1 para. 13 ddim mewn grym ar y Cydsyniad Brenhinol, gweler a. 29(2)
Atod. 1 para. 14 ddim mewn grym ar y Cydsyniad Brenhinol, gweler a. 29(2)
Atod. 1 para. 15 ddim mewn grym ar y Cydsyniad Brenhinol, gweler a. 29(2)
Atod. 1 para. 16 ddim mewn grym ar y Cydsyniad Brenhinol, gweler a. 29(2)
Atod. 1 para. 17 ddim mewn grym ar y Cydsyniad Brenhinol, gweler a. 29(2)
Atod. 1 para. 18 ddim mewn grym ar y Cydsyniad Brenhinol, gweler a. 29(2)
Atod. 1 para. 19 ddim mewn grym ar y Cydsyniad Brenhinol, gweler a. 29(2)
Atod. 1 para. 20 ddim mewn grym ar y Cydsyniad Brenhinol, gweler a. 29(2)
Atod. 1 para. 21 ddim mewn grym ar y Cydsyniad Brenhinol, gweler a. 29(2)
Atod. 1 para. 22 ddim mewn grym ar y Cydsyniad Brenhinol, gweler a. 29(2)
Atod. 1 para. 23 ddim mewn grym ar y Cydsyniad Brenhinol, gweler a. 29(2)
Atod. 1 para. 24 ddim mewn grym ar y Cydsyniad Brenhinol, gweler a. 29(2)
Atod. 1 para. 25 ddim mewn grym ar y Cydsyniad Brenhinol, gweler a. 29(2)
Atod. 2 para. 1 ddim mewn grym ar y Cydsyniad Brenhinol, gweler a. 29(2)
Atod. 3 para. 1 ddim mewn grym ar y Cydsyniad Brenhinol, gweler a. 29(2)
Atod. 3 para. 2 ddim mewn grym ar y Cydsyniad Brenhinol, gweler a. 29(2)
Atod. 3 para. 3 ddim mewn grym ar y Cydsyniad Brenhinol, gweler a. 29(2)
Atod. 3 para. 4 ddim mewn grym ar y Cydsyniad Brenhinol, gweler a. 29(2)
Atod. 3 para. 5 ddim mewn grym ar y Cydsyniad Brenhinol, gweler a. 29(2)
Atod. 3 para. 6 ddim mewn grym ar y Cydsyniad Brenhinol, gweler a. 29(2)
Atod. 3 para. 7 ddim mewn grym ar y Cydsyniad Brenhinol, gweler a. 29(2)
Atod. 3 para. 8 ddim mewn grym ar y Cydsyniad Brenhinol, gweler a. 29(2)
Atod. 3 para. 9 ddim mewn grym ar y Cydsyniad Brenhinol, gweler a. 29(2)
Atod. 3 para. 10 ddim mewn grym ar y Cydsyniad Brenhinol, gweler a. 29(2)
Atod. 3 para. 11 ddim mewn grym ar y Cydsyniad Brenhinol, gweler a. 29(2)
Atod. 3 para. 12 ddim mewn grym ar y Cydsyniad Brenhinol, gweler a. 29(2)
Atod. 3 para. 13 ddim mewn grym ar y Cydsyniad Brenhinol, gweler a. 29(2)
Atod. 3 para. 14 ddim mewn grym ar y Cydsyniad Brenhinol, gweler a. 29(2)
Atod. 3 para. 15 ddim mewn grym ar y Cydsyniad Brenhinol, gweler a. 29(2)
Atod. 3 para. 16 ddim mewn grym ar y Cydsyniad Brenhinol, gweler a. 29(2)
Atod. 3 para. 17 ddim mewn grym ar y Cydsyniad Brenhinol, gweler a. 29(2)
Atod. 3 para. 18 ddim mewn grym ar y Cydsyniad Brenhinol, gweler a. 29(2)
Atod. 1 para. 4 mewn grym ar 1.4.2022 gan O.S. 2022/208, ergl. 3(e)
Atod. 1 para. 3 mewn grym ar 1.4.2022 gan O.S. 2022/208, ergl. 3(e)
Atod. 1 para. 1 mewn grym ar 1.4.2022 gan O.S. 2022/208, ergl. 3(e)
Atod. 1 para. 2 mewn grym ar 1.4.2022 gan O.S. 2022/208, ergl. 3(e)
Atod. 1 para. 5 mewn grym ar 1.4.2022 gan O.S. 2022/208, ergl. 3(e)
Atod. 1 para. 9 mewn grym ar 1.4.2022 gan O.S. 2022/208, ergl. 3(e)
Atod. 1 para. 10 mewn grym ar 1.4.2022 gan O.S. 2022/208, ergl. 3(e)
Atod. 1 para. 11 mewn grym ar 1.4.2022 gan O.S. 2022/208, ergl. 3(e)
Atod. 1 para. 12 mewn grym ar 1.4.2022 gan O.S. 2022/208, ergl. 3(e)
Atod. 1 para. 13 mewn grym ar 1.4.2022 gan O.S. 2022/208, ergl. 3(e)
Atod. 1 para. 14 mewn grym ar 1.4.2022 gan O.S. 2022/208, ergl. 3(e)
Atod. 1 para. 15 mewn grym ar 1.4.2022 gan O.S. 2022/208, ergl. 3(e)
Atod. 1 para. 16 mewn grym ar 1.4.2022 gan O.S. 2022/208, ergl. 3(e)
Atod. 1 para. 17 mewn grym ar 1.4.2022 gan O.S. 2022/208, ergl. 3(e)
Atod. 1 para. 18 mewn grym ar 1.4.2022 gan O.S. 2022/208, ergl. 3(e)
Atod. 1 para. 19 mewn grym ar 1.4.2022 gan O.S. 2022/208, ergl. 3(e)
Atod. 1 para. 20 mewn grym ar 1.4.2022 gan O.S. 2022/208, ergl. 3(e)
Atod. 1 para. 21 mewn grym ar 1.4.2022 gan O.S. 2022/208, ergl. 3(e)
Atod. 1 para. 23 mewn grym ar 1.4.2022 gan O.S. 2022/208, ergl. 3(e)
Atod. 1 para. 24 mewn grym ar 1.4.2022 gan O.S. 2022/208, ergl. 3(e)
Atod. 1 para. 25 mewn grym ar 1.4.2022 gan O.S. 2022/208, ergl. 3(e)
Atod. 1 para. 22 mewn grym ar 1.10.2022 gan O.S. 2022/996, ergl. 2
Atod. 2 para. 1 mewn grym ar 29.3.2023 gan O.S. 2023/370, ergl. 2(b)
Atod. 3 para. 18 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 2 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 3 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 4 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 5 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 6 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 7 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 8 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 9 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 10 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 11 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 12 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 13 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 14 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 15 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 16 mewn grym ar 1.4.2023 gan O.S. 2023/370, ergl. 3(1)(t)
Atod. 3 para. 17 mewn grym ar 1.4.2023 gan O.S. 2023/370, ergl. 3(1)(t)
Atod. 1 para. 6 mewn grym ar 1.4.2023 gan O.S. 2023/370, ergl. 3(1)(s)
Atod. 1 para. 7 mewn grym ar 1.4.2023 gan O.S. 2023/370, ergl. 3(1)(s)
Atod. 1 para. 8 mewn grym ar 1.4.2023 gan O.S. 2023/370, ergl. 3(1)(s)
Atod. 3 para. 1 mewn grym ar 1.4.2023 gan O.S. 2023/370, ergl. 3(1)(t)